又話爭冠?蔡約翰已經連撻10隻大熱!
2024年04月21日 19:57
東網電視
更多新聞短片
早輪蔡約翰氣勢極盛,質新馬不停交出好成績,一度以為係伍鵬志最大威脅者,不過當大家諗住睇師徒對決時,蔡神仙突然間失靈,近8次賽日竟然得兩次有馬贏,現時馬季只剩下不足3個月,蔡廐莫講話要追榜首伍鵬志13場,就連呂健威都趕到上去喇,蔡約翰現時差次席都落後8W,今季睇來大勢已去了...
值得一提,蔡約翰自從「驕陽明駒」爭打吡慘敗後,已經成個月連續10隻大熱門未贏過,當中6次搏失做二奶,「無限美麗」就係2次飲恨跑第2,究竟蔡約翰幾時先破到大熱不勝悶局?